REPUBLIKA HRVATSKA

KOPRIVNIČKO-KRIŽEVAČKA ŽUPANIJA

OSNOVNA ŠKOLA SOKOLOVAC

KLASA:112-04/16-01/02

URBROJ:2137-33-01-16-1

Sokolovac, 23.12.2016.

Na temelju Zakona o poticanju zapošljavanja („Narodne novine“ broj 57/12. i 120/12.), a u cilju korištenja mjere „Stručno osposobljavanje za rad bez zasnivanja radnog odnosa“ putem Hrvatskog zavoda za zapošljavanje i članka 59. Zakona o radu („Narodne novine“ broj 93/14.) ravnatelj Osnovne škole Sokolovac objavljuje

JAVNI POZIV

za prijam polaznika na stručno osposobljavanje za rad

bez zasnivanja radnog odnosa

1. učitelj/ica razredne nastave-1 polaznik( m/ž), na određeno u trajanju do 12 mjeseci, puno radno vrijeme s mjestom rada u Osnovnoj školi Sokolovac u Sokolovcu

2. učitelj/ica hrvatskog jezika – 1 polaznik( m/ž), na određeno u trajanju do 12 mjeseci, puno radno vrijeme s mjestom rada u Osnovnoj školi Sokolovac u Sokolovcu

Cilj stručnog osposobljavanja za rad bez zasnivanja radnog odnosa je stjecanje radnog iskustva potrebnog za polaganje stručnog ispita.Polaznik nema status radnika, nije u radnom odnosu i ne prima naknadu za svoj rad, osim naknade koju osigurava Hrvatski zavod za zapošljavanje. Prava i obveze polaznika i Osnovne škole Sokolovac bit će utvrđeni posebnim ugovorom.

Kandidati za prijavu na ovaj Javni poziv moraju ispuniti slijedeće uvjete:

- da je nezaposlena osoba bez radnog iskustva u zvanju za koje se obrazovala i nalazi se u evidenciji tijela nadležnog za vođenje evidencije o nezaposlenima, kao nezaposlena osoba duže od 30 (trideset) i koja bez obzira na razdoblje ukupno evidentiranog staža u mirovinskom osiguranju, nema više od (1)jedne godine staža u zvanju za koje se obrazovala, odnosno evidentiranog staža ostvarenog po toj osnovi kod tuzemnog ili inozemnog nositelja obveznog mirovinskog osiguranja

- da ne postaje zapreke za zasnivanje radnog odnosa u školskoj ustanovi utvrđene člankom 106. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13 i 152/14)

- da ispunjavaju uvjete za zasnivanje radnog odnosa iz Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13 i 152/14) te Pravilniku o stručnoj spremi i pedagoško-psihološkom obrazovanju učitelja i stručnih suradnika u osnovnom školstvu („Narodne novine“ broj 47/96. i 56/01.).

Uz prijavu na Javni poziv kandidati su dužni priložiti :

- životopis;

- dokaz o stupnju i vrsti stručne spreme;

- dokaz o hrvatskom državljanstvu ;

- dokaz o radnom stažu (potvrda o podacima evidentiranim u bazi HZMO-a)

- potvrdu od mjerodavnog suda da ne postoje zapreke za obavljanje poslova na temelju

čl. 106. Zakona o odgoju i obrazovanju u osnovnoj i srednjoj školi (ne stariju od 6 mjeseci).

-potvrdu da se vodi kao nezaposlena osoba bez radnog iskustva duže od 30 dana i nema više od godinu dana staža u zvanju za koje se obrazovala

Traženi dokumenti se prilažu u preslici koje ne moraju biti ovjerene, a osoba je prije sklapanja pisanog ugovora dužna dostaviti na uvid originalne dokumente.

Rok za prijavu je osam dana od dana objave Javnog poziva na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnim pločama Osnovne škole Sokolovac.

Na Javni poziv se mogu javiti osobe oba spola.

Prijave s potrebnom dokumentacijom o ispunjavanju uvjeta dostaviti na adresu:

Osnovna škola Sokolovac, Trg dr. Tomislava Bardeka 10, 48 306 Sokolovac**.**

Nepotpune i nepravodobno dostavljene prijave neće se razmatrati.

O rezultatima Javnog poziva kandidati će biti izviješteni u zakonskom roku putem web stranice Osnovne škole Sokolovac.

Ovaj Javni poziv objaviti će sa na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnim pločama Osnovne škole Sokolovac dana 23.12.2016. godine.

RAVNATELJ

Saša Korkut, prof.